b"\n_START_ARTICLE_\nGolostebelni sladki koren\n_START_SECTION_\nGojenje in uporaba\n_START_PARAGRAPH_\nRastlina najbolje uspeva na su\xc5\xa1nih tleh v globokih dolinah, ki so pogosto obsijane s soncem. Primerna za nabiranje je jeseni, dve do tri leta po sajenju. Ekstrakt je mogo\xc4\x8de dobiti v obliki sirupa in v trdni obliki. Pridobivajo ga s segrevanjem korenine rastline, dokler ne izhlapi ve\xc4\x8dina vode. Glavna u\xc4\x8dinkovina ekstrakta je glicirizin, sladilo ki je 30-50 krat slaj\xc5\xa1e kot saharoza, prav tako pa ima tudi farmakolo\xc5\xa1ko delovanje. Okus sladkega korena lahko zasledimo v \xc5\xa1tevilnih sladicah in bombonih. V Zdru\xc5\xbeenem kraljestvu in ZDA je pogosto v sladkih izdelkih, vendar je v ve\xc4\x8dini primerov okus okrepljen z eteri\xc4\x8dnim oljem jane\xc5\xbea, zato je vsebnost sladkega korena zelo nizka. V Evropi pa so bolj priljubljeni tudi slani bomboni mo\xc4\x8dnej\xc5\xa1ega okusa. Na Nizozemskem, kjer je bombon sladkega korena ena najbolj priljubljenih sladkarij pa ima le malo teh izdelkov dodan jane\xc5\xbe. Pogosteje je me\xc5\xa1anje z mentolom, meto in lovorjem. Salmiak je zna\xc4\x8dilna me\xc5\xa1anica z amonijevim kloridom, ki ima poseben sladko-slani okus. Najbolj poznana pa je me\xc5\xa1anica z namizno soljo, ki jo Nizozemci imenujejo \xe2\x80\x98zoute drop\xe2\x80\x99. Prva uporaba sladkega korena, pome\xc5\xa1anega s sladkorjem pa izvira iz mesta Pontefract v Yorkshiru, od koder izhaja tudi znameniti bomboni imenovani \xe2\x80\x98Pontefract cakes.\xe2\x80\x99 Na tem obmo\xc4\x8dju je pogovorno znana kot \xc5\xa1panska rastlina, saj naj bi jo tam najprej gojili \xc5\xa1panski menihi. Aroma sladkega korena se uporablja tudi v nekaterih pija\xc4\x8dah in sadnih \xc4\x8dajih, kjer daje sladek priokus. Prav tako je pogost marker okusa v nekaterih zdravilih._NEWLINE_V Italiji (predvsem na jugu) in \xc5\xa0paniji je priljubljena \xe2\x80\x98sve\xc5\xbea rastlina\xe2\x80\x99. Izkopane korenine dobro sperejo in jih \xc5\xbeve\xc4\x8dijo kot osve\xc5\xbeevalce daha. V Italiji je pogosta tudi priprava \xc4\x8distega 100% ekstrakta, ki ima bolj intenziven in nekoliko grenak okus. V Kalabriji je popularen liker, narejen iz \xc4\x8distega ekstrakta sladkega korena. Tudi v Siriji je zelo priljubljena pija\xc4\x8da iz izvle\xc4\x8dka rastline. Energijska vrednost korenine je pribli\xc5\xbeno 3,5 kcal/g (15kJ/g). V kitajski kuhinji se pogosto uporablja kot kulinari\xc4\x8dna za\xc4\x8dimba za slano hrano. Pogost ga najdemo kot dodatek v juhah ali sojini omaki. Je glavna sestavina zelo znane egiptovkse brezalkoholne pija\xc4\x8de, ki se imenuje \xd8\xb9\xd8\xb1\xd9\x82\xd8\xb3\xd9\x88\xd8\xb3 ('erk-soos'), v Franciji pa iz tega korena pripravljajo tudi sladko pija\xc4\x8do Coco._NEWLINE_Pali\xc4\x8dice sladkega korena, pridobljene iz korenin, imajo premer med dvema in desetimi milimetri. \xc4\x8ceprav na pogled izgledajo kot navadne lesene palice, so dovolj mehke, da jih lahko \xc5\xbeve\xc4\x8dimo. V petdesetih in \xc5\xa1estdestih letih prej\xc5\xa1njega stoletja so bile v nekaterih de\xc5\xbeelah (Nizozemska, Danska, \xc5\xa0vedska) dostopne v prodajalnah s sla\xc5\xa1\xc4\x8dicami. Po \xc5\xbeve\xc4\x8denju pali\xc4\x8dica razpade na posamezna vlakna in dobi rumenkasto obarvanje. Okus korenine je lahko slan ali sladek, odvisen je od premera posameznih pali\xc4\x8dic. Tanj\xc5\xa1e so po navadi nekoliko slane (podoben okus kot salmiak), medtem ko so debelej\xc5\xa1e bolj sladke._NEWLINE_Zaradi previsoke vsebnosti celuloze in olesenelosti vsebine sladki koren ni uporaben za prehrano.\n_START_SECTION_\nZdravilnost\n_START_PARAGRAPH_\nGlicirizinska kislina, ki jo najdemo v sladkem korenu, se na Japonskem uporablja za zdravljenje kroni\xc4\x8dnega virusnega hepatitisa, saj naj bi zni\xc5\xbeevala koli\xc4\x8dino transaminaze. Na modelih mi\xc5\xa1i so \xc5\xbee dokazali hepatoprotektivno delovanje. Zadnje raziskave ka\xc5\xbeejo, da naj bi glicirizinska kislina motila latenten Kaposijev sarkom (kot se je pokazalo tudi pri drugih infekcijah s herpesvirusom v aktivni fazi), zaradi mo\xc4\x8dnega protivirusnega u\xc4\x8dinka. Kitajci uporabljajo sladki koren tudi za terapijo tuberkuloze  Sladki koren vpliva tudi na endokrini sistem pri \xc4\x8dloveku, saj vsebuje izoflavone (fitoestrogene). Nekoliko naj bi zni\xc5\xbeal koli\xc4\x8dino testosterone v serumu, vendar ni jasno ali vpliva tudi na koli\xc4\x8dino prostega testosterone. U\xc5\xbeivanje med hemodializo bi lahko prepre\xc4\x8dilo tudi razvoj hiperkaliemije. Veliki odmerki glicirizinske in gliciritinske kisline v ekstraktu sladkega korena pa lahko vodijo do hipokaliemije in zni\xc5\xbeanja sr\xc4\x8dnega utripa, kar vodi do pove\xc4\x8danja koli\xc4\x8dine mineralokortikoidov. Ti stranski u\xc4\x8dinki so posledica inhibicije encima 11\xce\xb2-hidroksisteroid dehidrogenaze (tip 2) in posledi\xc4\x8dno pove\xc4\x8dane aktivnosti kortizola na ledvice, kar ka\xc5\xbee na to, da se ob inhibiciji tega encima koli\xc4\x8dina kortizola pove\xc4\x8da. Kortizol deluje na iste receptorje kot hormon aldosteron in u\xc4\x8dinki, ki jih pro\xc5\xbei so podobni tisti ob povi\xc5\xa1ani koncentraciji aldosterona, \xc4\x8deprav je koli\xc4\x8dina le tega normalna ali celo zmanj\xc5\xa1ana. Za zamnj\xc5\xa1anje mo\xc5\xbenosti nastanka teh stranskih u\xc4\x8dinkov so na voljo pripravki rastline z odstranjenim glicirizinom. Inhibicija podobnih encimov v \xc4\x8drevesu z glicirizinsko kislino vodi tudi do pove\xc4\x8danega izlo\xc4\x8danja sluzi in zmanj\xc5\xa1anja izlo\xc4\x8danja kisline v \xc5\xbeelodcu. Ker zavira Helicobacter pylori se uporablja pri razdra\xc5\xbeenem \xc5\xbeelodcu in terapiji ulkusov dvanajstnika. Uporablja se lahko tudi pri zdravljenju ileitisa, sindromu razdra\xc5\xbeljivega \xc4\x8drevesa in Chronovi bolezni. Izsledki raziskav uporabe izvle\xc4\x8dka (7%) sladkega korena so pokazali, da glabridin inhibiria tirozinazo v melanocitih. Iz ekstrakta lahko pridobivamo tudi karbenoksolon, ki naj bi inhibiral 11\xce\xb2-hidroksisteroid dehidrogenazo (tip1). To je encim, ki ga najve\xc4\x8d najdemo v jetrih in ma\xc5\xa1\xc4\x8dobnem tkivu, kjer je pomemben zlasti zaradi metabolizma, in v mo\xc5\xbeganih, kjer je vpleten v odgovor organizma na stres.\n_START_SECTION_\nAlternativna medicina\n_START_PARAGRAPH_\nV tradicionalni kitajski medicine se sladki koren (\xe7\x94\x98\xe8\x8d\x89) uporablja kot sestavina zeli\xc5\xa1\xc4\x8dne me\xc5\xa1anice, kjer uravnava ostale sestavine te me\xc5\xa1anice. Uporablja se za laj\xc5\xa1anje spazmodi\xc4\x8dnega ka\xc5\xa1lja. V zdravilstvu se uporablja v t. i. Hoxseyevi formuli proti raku, saj deluje adaptogeno, kar pomaga ponastaviti hipotalamus-hipofizno-nadledvi\xc4\x8dno os. Lahko se uporablja tudi pri terapiji nekaterih avtoimunskih bolezni, kot so lupus, revmatoidni artritis, skleroderma in alergije. Dokazano je tudi delovanje glicirizina iz sladkega korena, pri raz\xc5\xa1iritvi dihalnih poti, vnetju plju\xc4\x8dnega parenhima in vnetju eozinofilcev v bronhialnem podro\xc4\x8dju, saj stimulira celice imunskega odziva CD4 in CD8. Mo\xc5\xbena je tudi uporaba v tradicionalni in naravni medicini (naturopatija) pri razjedah v ustih ali pri \xc5\xbeelod\xc4\x8dnih razjedah.\n_START_SECTION_\nKajenje\n_START_PARAGRAPH_\nVeliko sladkega korena se uporabi tudi za izdelavo toba\xc4\x8dnih izdelkov, saj prispeva k mehkej\xc5\xa1emu, slaj\xc5\xa1emu in bolj izrazitemu okusu tobaka. Pri kajenju nastaja tudi nekaj toksinov, ki jih rastlina vsebuje. Glicirizin \xc5\xa1iri dihalne poti, kar pomeni, da lahko naenkrat inhaliramo ve\xc4\x8djo koli\xc4\x8dino dima.\n_START_SECTION_\nToksi\xc4\x8dnost\n_START_PARAGRAPH_\nPrekomerno u\xc5\xbeivanje sladkega korena oz. izvle\xc4\x8dkov le tega je toksi\xc4\x8dno za jetra in kardiovaskularni sistem, ter lahko privede do hipertenzije in edema. Ob\xc4\x8dasno se lahko krvni pritisk pove\xc4\x8da tudi ob prekomernem u\xc5\xbeivanju \xc4\x8daja sladkega korena, vendar so ti primeri redki in reverzibilni po prenehanju jemanja droge. Najve\xc4\x8d primerov hipertenzije zaradi uporabe sladkega korena je zaradi zau\xc5\xbeitja preve\xc4\x8d koncentriranih sladic iz sladkega korena. Odmerki, kot je 50 gramov sladkega korena na dan, dva tedna zapovrstjo, lahko mo\xc4\x8dno povi\xc5\xa1ajo krvni tlak. Poro\xc4\x8dilo evropske komisije iz leta 2008 pravi, da \xe2\x80\x98ljudje ne bi smeli zau\xc5\xbeiti ve\xc4\x8d kot 100mg glicirizinske kisline na dan, ker lahko le ta povi\xc5\xa1a krvni pritisk, oz. povzro\xc4\x8di mi\xc5\xa1i\xc4\x8dno \xc5\xa1ibkost, kroni\xc4\x8dno utrujenost, glavobole ali zni\xc5\xbean nivo testosterona pri mo\xc5\xa1kih.\xe2\x80\x99 Proizvajalec znamenitih Ponterfractovih sladic, Haribo, svetuje, da jih je, kot vsako drugo hrano, potrebno u\xc5\xbeivati v zmernih koli\xc4\x8dinah. Zaradi prekomernega zau\xc5\xbeitja (200 gramov na dan) je bila v Yorkshiru hospitalizirana 56-letna \xc5\xbeenska. Po aplikaciji kalija je okrevala in bila iz bolni\xc5\xa1nice odpu\xc5\xa1\xc4\x8dena \xc5\xbee po \xc5\xa1tirih dneh. Primerjalne \xc5\xa1tudije pri nose\xc4\x8dnicah ka\xc5\xbeejo, da lahko imajo prevelike koli\xc4\x8dine sladkega korena (100g na teden) negativen vpliv tako na IQ, kot na vedenje potomcev."